سیف الدین ایبک

سیف الدین ایبک  بنگالی زبان: মালিক সাইফুদ্দীন আইবক مملوک سلطنت کے ماتحت 1232ء تا 1236ء بنگال کے گوڑ کے بادشاہ رہے۔ وہ خاندان غلاماں کے پہلے فرد تھے جنہوں نے بنگال پر حکومت کی تھی۔

حالات زندگی 
سیف الدین ایبک ترک فارسی خاندان کے کھیتان نسل سے تعلق رکھتے تھے۔ انہیں التتمش نے چشت قبا کے اختیار الدین سے خرید لیا تھا۔ اپنی محنت اور لگن کی وجہ سے ایبک بلند مرتبہ حاصل کرتے گئے۔ یہاں تک کہ انہیں امیر مجلس کا خطاب مل گیا۔1227ء میں انہیں 28 ولایتوں کا اقطاع دیا گیا۔ بعد ازاں انہوں نے بہار میں سکونت اختیار کی۔ انہیں بہار کا گورنر مقرر کر دیا گیا۔ بعد میں علاءالدین جانی کو برطرف کر کے سلطان نے ایبک کو بنگال کا گورنر مقرر کیا۔ انہوں نے تقریباً 3 برس تک بنگال پر حکومت کی۔ مگر ان کی حکومت کچھ زیادہ جاہ و جلال والی نہ رہی۔ البتہ اپنی حکومت کے دوران میں ایبک نے جنوبی بنگال پر قبضہ کیا۔ انہوں نے جنوبی بنگال پر ہاتھیوں کو پکڑنے کے لئے حملہ کیا تھا۔ ان کا حملہ کامیاب رہا اور اسی کے نتیجہ میں انہیں کئی ہاتھی ملے۔ ان میں سے کچھ ہاتھیوں کو انہوں نے سلطان التتمش کو پیش کئے۔ سلطان التتمش نے ان کے تحفے اور کامیابی سے خوش ہو کر انہیں ‘‘یوغانتت‘‘ کے خطاب سے نوازا۔

ایبک نے اپنی بیٹی کی شادی ملک قمر الدین کیرن تیمور خاں سے کردی۔

سیف الدین ایبک کی حکومت مستحکم نہ رہ سکی۔ ایسا کہا جاتا ہے کہ ان کے ایک درباری اوار خاں ایبک نے ان سے بغاوت کر دی اور انہیں زہر دے کر قتل کردیا۔ سلطان التتمش نے فوراً اوار خاں کو شکست دی اور طغرل طغان خان کو بنگال کا گورنر مقرر کردیا۔ یہ وہی طغرل خاں ہیں جنہوں نے بہار میں بھی سیف الدین ایبک کے بعد گورنری سنبھالی تھی۔

مزید دیکھیے 
 تاریخ ہند

حوالہ جات 

1236ء کی وفیات
بنگال کے حکمران
تیرہویں صدی کے ہندوستانی بادشاہ
تیرہویں صدی کے ہندوستانی مسلمان
گورنر بنگال
بہار (بھارت) کے سیاست دان کے نامکمل مضامین